stanford-oval/wikipedia huggingface dataset:
Tero Hirvilammi
Rikostuomio ja erottaminen Turun apulaiskaupunginjohtajan tehtävistä

Helsingin käräjäoikeus määräsi joulukuussa 2009 Hirvilammin maksamaan 30 päiväsakkoa, koska hänen todettiin vuoden 2009 toukokuussa pahoinpidelleen liikuntavammaista vaimoaan. Syyskuussa 2010 Helsingin hovioikeus päätti pitää tuomion voimassa.
Turun kaupunginhallitus päätti pidättää Hirvilammin virasta helmikuussa 2010. Pahoinpitelytuomion lisäksi Turun kaupunginhallitukselle annetun selvityksen perusteella hän oli toistuvasti toiminut virkavelvollisuuksiensa vastaisesti ollessaan päihtyneenä virkatehtävissä, perusteettomasti poissa töistä, lähettämällä sopimattomia kirjoituksia useille vastaanottajille sekä käyttämällä kaupungin edustusvaroja epäasianmukaisesti. Turun hallinto-oikeus totesi kesäkuussa 2010 päätöksen kuulemisvirheen vuoksi laittomaksi. Korkein hallinto-oikeus päätyi  saman vuoden joulukuussa samaan ratkaisuun. Turun kaupunki määrättiin Korkeimman hallinto-oikeuden päätöksellä maksamaan Hirvilammille ansionmenetyksistä 80 000 euroa vahingonkorvauksena laittomasta päätöksestä.
Korkeimman hallinto-oikeuden päätöksen jälkeen Turun kaupunki irtisanoi ja pidätti Hirvilammin virastaan uudestaan. Hirvilammi valitti päätöksestä hallinto-oikeuteen. Tällä kertaa valituksen aiheena oli virastapidätyksen laillisuus ja se, pyrkikö työnantaja välttämään palkanmaksua. Turun kaupunki katsoi vastineessaan, että Hirvilammi oli osoittautunut soveltumattomaksi tehtävään, eikä tästä syystä virantoimitusta voitu kohtuudella jatkaa. Marraskuussa 2011 Turun hallinto-oikeus käsitteli asiaa uudelleen Hirvilammin vaatimuksesta. Hallinto-oikeus hylkäsi kaikki Hirvilammin vaatimukset, koska hänen moitittava käytöksensä oli aiheuttanut luottamuksen ja arvostuksen menettämisen. Korkeimman hallinto-oikeuden joulukuussa 2013 tekemän päätöksen mukaan Turun kaupungilla oli lailliset perusteet Hirvilammin irtisanomiselle.
Pilkkuimunuoliainen

| Pilkkuimunuoliainen> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Imunuoliaiset Balitoridae
Suku::  Gastromyzon
Laji::  scitulus
Kaksiosainen nimi
 Gastromyzon scitulus  (Tan & Leh, 2006) 
Infobox OKNimi-testi OKIUCN-testi OK: 
Pilkkuimunuoliainen (Gastromyzon scitulus) on aasialainen kalalaji, jota pidetään myös akvaarioissa. Luonnossa pilkkuimunuoliaisia tavataan Malesian Sarawakissa.
Pilkkuimunuoliainen kasvaa viisisenttiseksi. Kala on erikoisen muotoinen, tylppäpäinen ja muistuttaa rinnan kohdalta poikkileikkaukseltaan kirkonkelloa. Rintaevät ovat suuret ja pyöreämuotoiset, ja painautuvat pohjaa vasten. Pilkkuimunuoliaisessa on tummanruskealla pohjalla vaaleampia pilkkuja. Se sekoitetaan helposti lähilajeihin kuten helmi-imunuoliaiseen (Gastromyzon ctenocephalus), josta sen erottaa pyrstön ja evien kuvioinnin perusteella. Eteläamerikkalaiset partamonnit (Ancistrus) ovat väritykseltään ja elintavoiltaan samantapaisia kaloja, jotka eivät kuitenkaan ole kovinkaan läheistä sukua.
Pilkkuimunuoliainen tarvitsee happipitoista vettä, joten voimakas virtaus on akvaario-oloissakin tärkeä. Voimakas valaistus tuottaa levää, jota kalat syövät. Pohjasoran tulisi olla pyöreämuotoista.
Aiheesta muualla

Thoene, M.: Hillstream Loaches - The Specialists at Life In The Fast Lane Loaches.com.
Terry Riley: Cadenza on the Night Plain

| Terry Riley: Cadenza on the Night Plain Kronos Quartet |
| --- | --- | --- |

Studioalbumin tiedot
 Äänitetty : 21–23. lokakuuta 1984, Gramavision Studios
 Julkaistu: 1985
 Tuottaja(t): Timothy Martyn
 Tyylilaji: taidemusiikki, neoklassinen musiikki
 Levy-yhtiö: Gramavision (18-7014-1 (2))
Kronos Quartetin muut julkaisut
| Monk Suite: Kronos Quartet Plays Music of Thelonious Monk 1985 | Terry Riley: Cadenza on the Night Plain 1985 | Music of Bill Evans 1986 |
Terry Riley: Cadenza on the Night Plain on yhdysvaltalaisen jousikvartetti Kronos Quartetin albumi, joka julkaistiin vuonna 1985 levymerkillä Gramavision. Albumi sisältää Terry Rileyn sävellyksiä.
Kappaleet

Kaikki kappaleet säv. Terry Riley.
Sunrise of the Planetary Dream Collector – 10.25
G-Song – 11.11
Mythic Birds Waltz – 16.13
Cadenza on the Night Plain – 37.10
Kokoonpano

David Harrington – viulu
John Sherba – viulu
Hank Dutt – alttoviulu
Joan Jeanrenaud – sello
Arviot

Allmusic:
Aiheesta muualla

Terry Riley: Cadenza on the Night Plain discogs.com -sivustolla
Trjoh Svjatitelei (1810)

| Trjoh Svjatitelei |
| --- | --- |

Aluksen vaiheet
Rakentaja:  Pietari
Kölinlasku:  15. tammikuuta 1810
Laskettu vesille:  30. syyskuuta 1810
Poistui palveluskäytöstä:  myyty Espanjalle 1818
Tekniset tiedot
Uppouma:  3 093,25 t
Pituus:  55,65 m (köli)
Leveys:  14,83 m
Syväys:  6,79 m
Aseistus
Aseistus:  alempi tykkikansi: 28 x 36 naulan lyhyttä tykkiä ylempi tykkikansi: 30 x 24 naulan lyhyttä tykkiä puoli- ja etukansi: 18 x 8 naulan tykkiä
Trjoh Svjatitelei (ven. Трёх Святителей) oli Venäjän keisarikunnan laivaston vuonna 1810 vesillelaskettu kaksikantinen 74-tykkinen Trjoh Svjatitelei -luokan linjalaiva.
Valmistus

Alus tilattiin Pietarista, missä köli laskettiin 15. tammikuuta 1810. Alus laskettiin vesille 30. syyskuuta 1810.
Palvelus

Lokakuussa 1812 alus lähti kontra-amiraali Korobkan laivueen mukana Kronstadtista. Se saapui 29. marraskuuta 1812 Sheernessiin. Alus lähti 25. toukokuuta 1814 Sheernessistä vara-amiraali Crownin laivueen mukana Cherbourgiin, jonne saavuttiin 27. toukokuuta. Alukselle nousi Venäjän kaartin joukkoja kotiinkuljetettavaksi. Alus saapui 8. heinäkuuta 1814 Kronstadtiin. Elokuussa 1814 alus kuljetti Crownin laivueen mukana Lyypekistä joukkoja Kronstadtiin.
Palvelus > Velasco

Alus lähti 28. syyskuuta 1817 Kronstadtista viiden linjalaivan ja kolmen fregatin osastossa Espanjaan. Se saapui 10. joulukuuta Britteinsaarille Dealiin ja 21. joulukuuta Portsmouthiin, missä osaston alukset täydensivät varastojaan ja korjasivat vaurioita. Osasto jatkoi 4. helmikuuta 1818 matkaansa Cádiziin, jonne saavuttiin 21. helmikuuta. Kontra-amiraali Muller luovutti 27. helmikuuta aluksen virallisesti Espanjalle, joka liitti sen laivastoonsa nimellä Velasco..
Alus otettiin palvelukseen päällikkönään Ramón José Pablo de Ortiz. Aluksella todettujen vakavian vikojen vuoksi se siirrettiin Arsenal de la Carracaan korjattavaksi. Korjauksia ei kuitenkaan saatettu päätökseen, vaan alus asetettiin myytäväksi 13. joulukuuta 1821. Alus myytiin muiden Venäjältä hankittujen alusten mukana 12. maaliskuuta 1822.
Pavlopétri (saari)

| --- | --- |
Sijainti:  36°30′55″N, 22°59′19″E, Elafónisos Lakonia, Peloponnesos Kreikka
Merialue:  Välimeri
Pinta-ala:  0,0028 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pavlopétri (kreik. Παυλοπέτρι) on pieni Kreikan saari, joka sijaitsee Välimeressä Elafónisoksen saaren ja Lakonian rannikon välissä. Saaren pinta-ala on noin 0,0028 neliökilometriä ja se on asumaton (vuonna 2011).
Maantiede

Välimeressä sijaitseva Pavlopétrin saari yhdessä lähisaartensa, kuten Elafónisoksen, sekä mantereella olevan neljän neliökilometrin kokoisen alueen kanssa muodostaa Elafónisoksen kunnan, joka kuuluu Lakonian alueyksikköön ja Peloponnesoksen alueeseen.
Pavlopétri yhdessä lähisaartensa sekä saarta vastapäätä sijaitsevalla mantereella sijaitsevien Neápolin luoteispuolisten alueiden kanssa muodostaa Natura 2000 -verkostoon kuuluvan suojelualueen, jolla on kokoa 54,9 neliökilometriä.
Historia

Pavlopétrin saaren koillispuolella on mereen uponnut kalkoliittisen ja pronssikauden Pavlopétrin kaupunki, joka on maailman vanhin veden alle joutunut arkeologinen kohde. Kaupungissa on esimerkiksi ollut teitä, temppeli sekä palatsi, jossa on neljä huonetta. Pavlopétrin saarella sen sijaan on säilynyt Rooman valtakunnan ja Bysantin aikaisia muurien jäänteitä.
Puffin Island (Anglesey)

Puffin Island
| --- | --- |
Muut nimet:  Ynys Seiriol
Sijainti:  Anglesey, Wales Yhdistynyt kuningaskunta
Vesialue:  Menainsalmi
Merialue:  Irlanninmeri
| --- | --- |
Luokitus:  Site of Special Scientific Interest (käännä suomeksi) 
muokkaa - muokkaa wikitekstiä - muokkaa Wikidataa
Puffin Island (kymriksi Ynys Seiriol) on saari Pohjois-Walesissä Angleseyn saaren pohjoisosassa. Saaresta alkaa Menainsalmen koillinen pää. Viikingit käyttivät saaresta nimeä Priestholm.
Saaren kartta
Pyhä Seiriol perusti Penmonin luostarin 600-luvulla saaren läheisyyteen. Samalla hän perusti saarelle uskonnollisen yhteisön. Siitä juontuu saaren kymriläinen nimi Ynys Seiriol eli Seiriolin saari. Sanotaan, että Pyhä Seiriol oli haudattu saarelle, samoin kun hänen suojelijansa Gwyneddin kuningas Maelgwn Gwynedd. Saarella on useita keskiaikaisia luostareiden raunioita sekä 1100-luvulta peräisin oleva kirkon torni. Giraldus Cambrensis mainitsee saaren matkallaan Walesissa vuonna 1188.
Saari vuonna 1815
Saaren englanninkielinen nimi Puffin Island on suomeksi Lunnisaari. Nimensä mukaan saarella oli suuri lunnipopulaatio. Myös ruokkeja oli saarella runsaasti. 1890-luvulla saarelle kuitenkin pääsi isorottia, jotka romahduttivat saaren pesivät lintukannat. Vuonna 1998 aloitettiin rottien poistaminen saarelta, toivoen että linnut palaisivat pesimään saarelle.
Trwyn Dun majakka
Puffin Islandin ja Angleseyn saaressa olevan niemen Penmon Pointin (kymriksi Trwyn Du) välinen salmi on vaarallinen purjehtia. Vuonna 1831 Liverpoolista tullut laiva Rothesay Castle upposi salmeen. Pian tämän haverin jälkeen rakennettiin Trwyn Dun majakka.
Aiheesta muualla

Kuvia tai muita tiedostoja aiheesta Puffin Island (Anglesey) Wikimedia Commonsissa
The Very Best of Uriah Heep

| The Very Best of Uriah Heep Uriah Heep |
| --- | --- | --- |

Kokoelmalevyn tiedot
 Äänitetty : 1969–1989
 Julkaistu: helmikuu 2006
 Tyylilaji: hard rock, aikuisrock, progressiivinen rock, heavy metal
 Levy-yhtiö: Union Square Music
Uriah Heepin muut kokoelmalevyt
| The Ultimate Collection 2003 | The Very Best of Uriah Heep 2006 | Totally Driven 2015 |
The Very Best of Uriah Heep on Uriah Heep -yhtyeen helmikuussa 2006 julkaistu kokoelma-albumi, joka sisältää vuosina 1969–1989 äänitettyä materiaalia.
Kappaleet

Gypsy – 6.37 (säv. Mick Box/David Byron)
Bird of Prey – 4.05 (säv. Box/Byron/Ken Hensley/Paul Newton)
Look at Yourself – 5.07 (säv. Hensley)
July Morning – 10.36 (säv. Hensley/Byron)
The Wizard – 2.59 (säv. Hensley/Mark Clarke)
Easy Livin' – 2.37 (säv. Hensley)
Sweet Lorraine – 4.13 (säv. Box/Byron/Gary Thain)
Stealin' – 4.49 (säv. Hensley)
Something or Nothing – 2.56 (säv. Box/Hensley/Thain)
Prima Donna – 3.11 (säv. Byron/Box/Lee Kerslake/Hensley)
One Way or Another – 4.37 (säv. Hensley)
Wise Man – 4.44 (säv. Hensley)
Carry On – 3.57 (säv. Hensley)
That's the Way That It Is – 4.04 (säv. Paul Bliss)
Hold Your Head Up – 4.33 (säv. Argent/White)
Tuontisähkö

Tuontisähkö on sähköä, jonka tuotanto tapahtuu jossain muussa maassa ja joka tuodaan korkeajännitteisiä voimalinjoja pitkin kohdemaahan. Tuontisähköllä on merkitystä sähköhuollon toimintavarmuuden, tilapäistarpeen ja kulutuksen huippujen kannalta.
Suomeen tuotiin vuonna 2005 4,5 prosenttia energiasta tuontisähkönä.
Torgu

| Torgu |
| --- | --- |
 lippu:  vaakuna
 Torgun sijainti Saarenmaalla.
 Koordinaatit: 57°58′33″N, 22°05′15″E 
Valtio:  Viro
Maakunta:  Saarenmaan maakunta
Kunta:  Saarenmaan kunta
Yhdistetty Saarenmaan kuntaan:  2017
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  126,4 km²
Väkiluku:  370
Aikavyöhyke:  UTC+2
 – Kesäaika:  UTC+3
 
 www.torgu.ee 
Infobox OKVirheellinen NIMI-arvo: 
Torgu (saks. Torkenhof) on entinen kunta Sõrven niemimaalla, Saarenmaalla, Virossa. Torgu liitettiin osaksi uutta Saarenmaan kuntaa vuoden 2017 lokakuussa.
Pinta-alaa kunnalla oli 126,4 neliökilometriä ja asukkaita siellä oli 370. Kunnan keskus oli nimeltään Iide.
Torgun ainoa naapurikunta oli Salme koillisessa. Muualla Torgu rajautui Itämereen.
Kylät

Torgun kunta muodostui seuraavista kylistä (vir. küla):
Hänga, Iide, Jämaja, Kaavi, Kargi, Karuste, Kaunispe, Laadla, Lindmetsa, Lõupõllu, Läbara, Lülle, Maantee küla, Mõisaküla, Mõntu, Mäebe, Mässa, Ohessaare, Soodevahe, Sääre, Tammuna, Türju.
Väestö

Vuonna 2011 Torgun kunnassa oli 250 asukasta, joista 243 (97,2 %) oli virolaisia, 3 (1,2 %) venäläisiä ja 2 (0,8 %) muita kansallisuuksia.
Torgun kuningaskunta

Viron itsenäisyysajalla, vuosina 1918–1940, Torgu oli oma kuntansa, mutta Neuvostoliiton miehittäessä Viron, kunta liitettiin viereiseen Salmen kuntaan. Vuonna 1992 Virossa oli kuntajako, jossa Torgu kuului edelleen Salmeen. Asian korjaamiseksi Sõrven niemimaan jälleenrakennus- ja kehittämisseura julisti Torgun kuningaskunnaksi ja kansanedustaja Kirill Teiterin Viron rojalistipuolueesta sen kuninkaaksi. Kuninkaan virallinen valtaannousupäivä oli 28. marraskuuta 1992, mutta kruunajaiset pidettiin vasta 28. joulukuuta 1992. Kuningas sai Viron parlamentissa, Riigikogussa, aikaan Torgun kunnallishallinnon palauttamisen. Hallinnollisten sekavuuksien vuoksi Torgu sai kunnallisen itsehallinnon kuitenkin vasta 11. maaliskuuta 1993 takaisin. Kuningaskuntaa ei kuitenkaan lakkautettu vaikka kunta syntyikin uudelleen.
Kuningaskunta on julkaissut muun muassa omia filatelisia tuotteita, kuten ehiökuoria sekä omia kolikoita. Torgun rahayksikkö Kirill on sidottu vodkapullon arvoon.
Vuonna 1998 kuntaa uhkasi pakkoliitos viereiseen Salmen kuntaan, joten kuningasta tarvittiin jälleen. Kuntaliitoksen vastustus kunnassa on ollut suurta.
Aiheesta muualla

Kuvia tai muita tiedostoja aiheesta Torgu Wikimedia Commonsissa
Sõrven majakka Sõrven niemimaan eteläkärjessä, Säären kylässä.
Pinta

Sana pinta voi tarkoittaa seuraavia asioita:
pinta, geometrinen käsite.
Materiaalin tai kappaleen pinta tai sen pintamateriaali
Pinta, yksi laivoista, joilla Kolumbus purjehti Amerikkaan
Pinta, Espanjan laivaston aseistamaton kuljetusalus vuodelta 1850
Pinta, saari Galápagossaarilla
Pinta, sukunimenä:
Tommi Pinta (s. 1987), suomalainen amerikkalaisen jalkapallon pelaaja ja koripalloilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pinta”, voi hakea sivunnimihaulla, laajalla sivunnimihaulla tai tekstihaulla.
Piers Morgan

| Piers Morgan |
| --- | --- |
 Piers Morgan vuonna 2011.
Henkilötiedot
Syntynyt: 30. maaliskuuta 1965 (ikä 59) Guildford, Englanti
Kansalaisuus:  brittiläinen
Ammatti:  juontaja, toimittaja
Aiheesta muualla
Kotisivu
Piers Stefan Pughe-Morgan (syntyjään Piers Stefan O'Meara) (s. 30. maaliskuuta 1965 Sussex, Englanti) on brittiläinen journalisti ja televisiojuontaja.
Morgan syntyi Sussexissa Englannissa vuonna 1965. Hänen isänsä kuoli Morganin ollessa nuori, ja hän otti isäpuolensa sukunimen Pughe-Morgan, jonka myöhemmin lyhensi Morganiksi.
Morgan opiskeli journalismia Harlow Collegessa ja työskenteli paikallisissa sanomalehdissä Etelä-Lontoossa, kunnes sai oman viihde-elämäkolumnin The Sun -lehdestä. 28-vuotiaana hänestä tuli News of the World -lehden päätoimittaja vuonna 1994. Seuraavana vuonna hänestä tuli nuorin brittiläisen päivittäisen sanomalehden päätoimittaja, kun hän siirtyi Daily Mirror -lehteen. Morgania kritisoitiin tungettelevasta raportoinnista, etenkin Britannian kuninkaallista perhettä kohtaan. Vuoden 2001 terrori-iskujen jälkeen hän muutti lehteä vakavamman uutisoinnin suuntaan. Lehti vastusti Irakin sodan aloittamista. Vuonna 2004 Morgan sai potkut, kun lehti julkaisi kuvia irakilaisia vankeja kiduttavista brittisotilaista ja kuvat osoittautuivat väärennöksiksi.
Vuonna 2008 Morgan voitti amerikkalaisen Diili-ohjelman julkkisversion. Hän on myös ollut Britain's Got Talent - ja America's Got Talent -ohjelmien tuomarina.
Vuodesta 2011 alkaen Morgan juonsi omaa Piers Morgan Live -keskusteluohjelmaa amerikkalaisella CNN-kanavalla. Ohjelmaa näytettiin samalla ohjelmapaikalla, jolla aikaisemmin oli esitetty Larry King Live -ohjelmaa. Morgan aiheutti suuttumusta Yhdysvaltain konservatiivien keskuudessa kritisoimalla ohjelmassaan toistuvasti maan aselakeja. Ohjelma lopetettiin maaliskuussa 2014.
Aiheesta muualla

Piers Morgan Internet Movie Databasessa. (englanniksi)
Pokorenije Finljandii

| Покорение Финляндии> Alkuperäisteos |
| --- | --- |
Kirjailija:  K. F. Ordin
Kieli:  venäjä
Genre:  sotahistoria
Julkaistu:  1889
Sivumäärä:  958 (460 + 498)

Lue kirja
Löydä lisää kirjojaKirjallisuuden teemasivulta
Pokorenije Finljandii (ven. Покорение Финляндии, ”Suomen valloitus”) on K. F. Ordinin vuonna 1889 julkaisema venäjänkielinen kaksiosainen historiateos. Se käsittelee Venäjän valloittamia Ruotsiin kuuluneita suomalaisia läänejä ja näiden yhdistämistä osaksi Venäjän valtakuntaa Ruotsin hävittyä vuosina 1808–1809 käydyn Suomen sodan Venäjää vastaan.
Keisarillinen tiedeakatemia myönsi Ordinille teoksesta Metropoliitta Makarin palkinnon aikana, jolloin hän toimi keisarillisen tuomioistuimen kamariherrana sisäministeriön alaisessa Pyhän Nikolauksen sairaalassa ja tsarevitš Nikolai Aleksandrovitšin ammattikoulun toiminnanjohtana.
Suomalainen historiantutkija J. R. Danielson kirjoitti Ordinin teokselle vastineen Suomen yhdistäminen Venäjän valtakuntaan: K. Ordinin ”Suomen valloitus” nimisen teoksen johdosta, joka ilmestyi vuonna 1890 ruotsiksi ja suomeksi.
Aiheesta muualla

Покорение Финляндии. Опыт описания по неизданным источникам: Ордин Кесарь Филиппович (teos digitoituna venäjäksi)
Pokrovsk (Ukraina)

| Pokrovsk Покровськ |
| --- | --- |
 lippu:  vaakuna
 Pokrovsk
 Koordinaatit: 48.2828°N, 37.1828°E 
Valtio:   Ukraina
Alue:  Donetskin alue
Piiri:  Pokrovskin piiri
Pinta-ala:  
 – Kokonaispinta-ala:  39,3 km²
Korkeus:  180 m
Väkiluku (2013):  64 895
Aikavyöhyke:  UTC+2
 – Kesäaika:  UTC+3
 
 pokrovsk-rada.gov.ua 
Infobox OKVirheellinen NIMI-arvo: 
Pokrovsk (ukr. Покровськ, ven. Покровск) on Ukrainassa Donetskin alueella sijaitseva kaupunki ja Pokrovskin piirin hallintokeskus. Kaupungin nimi vaihdettiin vuonna 2016, johon saakka paikkakunta tunnettiin nimellä Krasnoarmijsk (ukr. Красноармі́йськ, ven. Красноармейск) ja vuoteen 1938 saakka venäläisperäisellä nimellä Grišino (ven. Гришино). Kaupungissa arvioitiin olevan 64 895 asukasta vuonna 2013. Tuolloiseen kaupunkipiiriin (77 379 as. 2013 alussa) kuului myös Rodynsken kaupunki (10 698 as.) ja yksi kaupunkityyppinen taajama.
Kaupunki liitettiin osana Ukrainan heinäkuun 2020 alueuudistusta osaksi laajennettua Pokrovskin piiriä.
Rautatieasema.
Kantakaupunkia.
Ortodoksikirkko.
Sisänäkymä ortodoksikirkon kirkkosalista.
Venäjän Iskander-ohjuksilla 11. syyskuuta 2022 vastaisena yönä tuhoama asuinrakennus Pokrovskissa.
Aiheesta muualla

Kuvia tai muita tiedostoja aiheesta Pokrovsk (Ukraina) Wikimedia Commonsissa
Pokrovan katedraali

| Pokrovan katedraali> Собор Покрови Пресвятої Богородиці |
| --- | --- |
 Pokrovan katedraali (1689, sininen kirkkorakennus) Harkovassa vuonna 2020.
Sijainti:  Harkova, Ukraina
Koordinaatit:  49.9917°N, 36.2288°E
Rakennustyyppi:  kirkkorakennus
Valmistumisvuosi:  1689
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pokrovan katedraali (ukr. Покровський собор, Pokrovskyi sobor) eli Pyhän Jumalanäidin suojeluksen katedraali (ukr. Собор Покрови Пресвятої Богородиці, Sobor Pokrovy Presvjatoji Bohorodytsi, Свято-Покровська церква) on Ukrainan Harkovassa sijaitseva kirkkorakennus. Vuonna 1689 valmistunut, Pokrovan luostariin kuuluva katedraali on Harkovan vanhimpia tiilirakennuksia.
Aiheesta muualla

Kuvia tai muita tiedostoja aiheesta Pokrovan katedraali Wikimedia Commonsissa
Tulikellukka

| Tulikellukka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Kellukat Geum
Laji::  coccineum
Kaksiosainen nimi
 Geum coccineum  Sibth. & Sm. 
Katso myös
   Tulikellukka Wikispeciesissä   Tulikellukka Commonsissa 
Infobox OKNimi-testi OK: 
Tulikellukka (Geum coccineum) on maavarsien ja rönsyjen avulla leviävä monivuotinen ruohovartinen kasvi. Se kasvaa mättäinä, osa liuskoittuneista tummanvihreistä lehdistä säilyy yli talven.
Tulikellukkaa käytetään monivuotisena koristekasvina eli perennana.
Pint

Pint [ˈpaɪnt], suomalaisittain pintti tai paintti, on yleisemmin Isossa-Britanniassa ja Yhdysvalloissa käytössä oleva tilavuusmitta. Sitä käytetään nesteitä tai kuivia aineksia mitattaessa. Pint on 1/8 gallonaa.
1 pint (Iso-Britannia, tunnus pt) = 0,568 261 l
1 pint nesteenä (Yhdysvallat, tunnus liq pt) = 0,473 176 l
1 pint kuivana aineena (Yhdysvallat, tunnus dry pt) = 0,550 610 l
Pintin käyttö Suomessa

Suomessa puolen litran oluttuopit ovat yleensä pintin vetoisia, mutta ne täytetään yleensä hieman vajaiksi toisin kuin Britanniassa. Suomessa useat panimot ovat lisäksi tuoneet markkinoille pintin kokoisia olutjuomapakkauksia.
Tulikit

| Tulikit |
| --- | --- |
 Gloxinia perennis
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Lamiales
Heimo::  Gesneriakasvit Gesneriaceae
Alaheimo::  Gesnerioideae
Tribus::  Gesnerieae
Alatribus::  Gloxiniinae
Suku::  Tulikit Gloxinia  L'Her.
Katso myös
   Tulikit Wikispeciesissä   Tulikit Commonsissa 
  Tieteelliset nimet: 
Infobox OKNimi-testi OK: 
Tulikit (Gloxinia) on kasvisuku, joka kuuluu gesneriakasvien (Gesneriaceae) heimoon. Siihen sisältyy muun muassa huonekasvina kasvatettu tulikki (Gloxinia sylvatica tai Seemannia sylvatica). Sukua ei pidä nimensä perusteella sekoittaa lähisukuisiin gloksinioihin (Sinningia).
Tuomas Pöysti

| Tuomas Pöysti |
| --- | --- |
 Pöysti saapumassa koronaviruspandemiaa koskeviin hallituksen neuvotteluihin toukokuussa 2020
Oikeuskansleri
 2018–  
Edeltäjä:  Jaakko Jonkka
Henkilötiedot
Syntynyt: 2. toukokuuta 1970 (ikä 54) Rovaniemi
Tiedot
Koulutus:  oikeustieteen tohtori (1999)
Tuomas Henrik Pöysti (s. 2. toukokuuta 1970 Rovaniemi) on suomalainen oikeustieteen tohtori ja virkamies, joka on vuodesta 2018 lähtien toiminut Suomen oikeuskanslerina.
Ura

Pöysti valmistui ylioppilaaksi Ounasvaaran lukiosta vuonna 1989 ja oikeustieteen maisteriksi Lapin yliopistosta 1995. Hän väitteli tohtoriksi vuonna 1999. Opiskeluaikanaan Pöysti toimi oikeustieteen ylioppilaiden yhdistys Artikla ry:n hallituksen varapuheenjohtajana vuonna 1993 sekä aktiivina Euroopan oikeustieteen opiskelijoiden yhdistys ELSA:ssa, jonka keskusjärjestön taloudenhoitajana hän toimi vuonna 1995. Vuonna 1994 Pöysti oli Valtiontalouden tarkastusviraston (VTV) tutkija ja vuosina 1995–1999 Helsingin yliopiston oikeustieteellisen tiedekunnan tutkijakoulutettava. Hän toimi vuonna 1997 tutkijana myös Lapin yliopistossa. Vuodesta 2001 Pöysti on ollut hallinto-oikeuden dosentti Helsingin yliopistossa ja toimi oikeusinformatiikan vastuuopettajana 2003–2009.
Pöysti työskenteli valtiovarainministeriön budjettiosaston hallintosihteerinä 1999–2000, neuvottelevana virkamiehenä 2000–2004 ja valtioneuvoston controllerina 2004–2006. Vuosina 2007–2015 Pöysti toimi Valtiontalouden tarkastusviraston pääjohtajana. Lokakuussa 2015 hän aloitti alivaltiosihteerinä valtioneuvostossa vastuullaan sote-uudistus.
Vuonna 2018 Pöysti aloitti oikeuskanslerina eläkkeelle jäävän Jaakko Jonkan seuraajana presidentti Niinistön torjuttua oikeusministeriön alkuperäisen ehdokkaan Veli-Pekka Viljasen. Oikeuskansleri on Suomen ylin laillisuusvalvoja eduskunnan oikeusasiamiehen ohella.